Sólyom László mond beszédet | Mosonmagyaróvár hírek | Győr-Moson-Sopron - kisalfold.hu
Mosonmagyaróvár hírek > Sólyom László mond beszédet Sólyom László mond beszédet
Méhes Á. 2006.10.20. 14:19
Sólyom László mond ünnepi beszédet az 1956. október 26-i mosonmagyaróvári sortűz 50. évfordulóján. Mosonmagyaróvár képviselő-testülete döntése értelmében egy főállású alpolgármester, Nagy István segíti a városvezetőt. Az alig egy hete hivatalba lépett új alpolgármester munkáját jelenleg az iratok, a hivatal működésének és az egyes osztályok munkájának áttekintése tölti ki. Nagy István a Kisalföldnek elmondta: jelenleg még zajlik a működési struktúra kialakítása. Fontos, hogy tiszta képet kapjanak az önkormányzat valós helyzetéről, lehetőségeiről és ehhez mérten tudják majd megfogalmazni az előttük álló feladatokat. – Az ismerkedés és a hivatal működésének áttekintése mellett fontos és örömteli feladatunk készülődni az 1956-os mosonmagyaróvári események méltó megemlékezésére. Az ötvenéves évforduló megünneplése kiemelt fontosságú esemény. Ezt jelzi az is, hogy az ünnepi program részeként Sólyom László köztársasági elnök is részt vesz az október 26-i ünnepségen és beszédet mond a Gyász téren. Az idei, különleges megemlékezés a köztársasági elnök úr beszédén túl művészeti produkcióval állít emléket a hősöknek és idézi fel a múltat. A fellépő művészek a hang- és fényeffektusok segítségével, rendhagyó módon elevenítik fel az ötven évvel ezelőtt történteket. – Az ötvenéves évfordulóról méltó módon kívánunk megemlékezni, bevonva ebbe az ipartelepi egykori határőrlaktanyát, hiszen ez volt az 1956-os mosonmagyaróvári sortűz színhelye. „ A laktanya előtti sortűzben életüket vesztett áldozatok nélkül ma nem lenne Mosonmagyaróvár ugyanaz a város, nem élhetnénk most demokráciában, szabadon." – Az utódok hálával tartoznak e bátor tettért, ezért is fontos kellő módon megemlékeznünk az ötven évvel ezelőtti eseményekre – hangsúlyozta Nagy István. (A Kisalföld kezdeményezte elsőként, hogy az egykori határőrlaktanya kerüljön a város kezelésébe, s ott egy 1956-os emlékhely és dokumentációs központ létesüljön. A laktanyamúzeum létrehozásának állomásait a továbbiakban is figyelemmel kísérjük. Az október 26-i gyásznap programjairól a későbbiekben részletes hírt adunk.) Kövessen minket, kommentelje híreinket a Kisalfold.hu Facebook oldalán!
OlvasottLiptai Claudia így reagált a szörnyű balesetreGyerekeket szállító busz balesetezett Olaszországban: Videón a lángoló busz, hős tanár mentette a diákokatA Dal 2017 koreográfusa feladta magát a rendőrségenAz ötös lottó nyerőszámaiVeronai busz tragédia: Két válságos állapotú sérült kivételével ma mindenki hazaérkezikA feltöltős SIM-kártyás vagy? Lesz kis tennivaló, majd értesítenek
Mosonmagyaróvár hírek > Sólyom László mond beszédet Önnek ajánljukÉletszerűség az oktatásban A mosonmagyaróvári Fekete István Általános Iskolában folytatódtak a tavaly elkezdett projektnapok. Tovább olvasomBetöltés